Prangli

Prangli Estoniako uharte bat da. Finlandiako golkoan kokaturik dago, Tallinn hiriburutik hurbil.

151 biztanle ditu, udan populazioa bikoiztu egiten zaio.

 Geografia 
Finlandiaren parean dagoen Harju konderriari dagokio eta Viimsi udalerriaren parte da. Viimsiko penintsulatik 9 kilometro ingurura aurkitzen da Finlandiako golkoaren barnean.

Itxura triangeluar samarra du uharteak eta 6,44 km2-ko azalera. Alderik luzeenak 5,75 kilometro neurtzen ditu. Mendebaldeko hondartzak arrokatsuak dira, ekialdekoak aldiz hondarrezkoak. Uhartearen punturik altuena Kullamägi da eta 9 metro neurtzen ditu.

Uhartearen zatirik handiena pinudiak estaltzen du, baina kostaldeko belardiak eta bestelako zuhaitzak ere badaude. Antzina izan ziren glaziarrek eramandako bi harri bloke daude, Kotkakivi eta Punane kivi.

Kelnase portu txikiak uhartea kontinenteko Leppneeme portuarekin lotzen du. 1923an eraikitako Itsasargi bat dago bertan.

 Historia 
Prangli uhartearen lehen aipamena 1387koa da eta Rango izena ematen zaio. Gaur egun suedieraz Vrangö esaten zaio. Kallavere Etxeak uhartean arrantza eskubideak lortzeko erabili zuen agirian azaltzen da, baina ez du argitzen garai hartan populaturik zegoen ala ez.

XIII. eta XIV. mendeetan suediar hiztunak bizi zirela pentsatzen da. Beranduago, foka ehiztari eta arrantzale estoniarrak eta finlandiarrak etorriko ziren uhartera eta XVII. menderako estoniarrak ziren uharteko biztanleak. 1397-1549 urteetan uhartea Maardu Etxearena izan zen eta ondoren 1847ra arte Haljava Etxearena. 1847tik 1899ra uhartea Tallinngo merkatari batzuk izan ziren uhartearen jabe.

1848an San Laurendiren eliza eraiki zen Finlandiako Sippo herritik ekarritako oholez.

Bigarren Mundu Gerran Sobietar Batasunak okupatu zuen uhartea, Estonia guztiarekin batera. Gerra amaitu ondoren, 1949an, Noor-Kaardiväg izeneko kolkhoze bat ezarri zen uhartean, 1961ean Kiroveko arrantza-kolkhozerekin bat egin zuena.

 Iruditegia 

 Erreferentziak 

 Kanpo estekak 

Kategoria:Estoniako uharteak